Töölön Putkiliike Oy voitti huutokaupan marraskuussa — Dahl
Lohja - avataan 25.3.
Töölön Putkiliike Oy voitti huutokaupan marraskuussa
Kuvassa Miikka Lehtinen
Marraskuussa hyväntekeväisyyshuutokauppamme voitti Töölön Putkiliike Oy. Yritys on Uudenmaan talousalueella toimiva täyden palvelun LVI-liike, jonka toimintaan kuuluu kaikki lvi-alan huollot, asennukset ja korjaustyöt.
Töölön Putkiliike on perustettu vuonna 1952, ja sen toimipiste sijaitsee Helsingissä Topeliuksenkadulla. Vakituista henkilökuntaa on kymmenkunta. Yrityksen omistaja on Minna Halla-Lehtinen, joka osti Töölön Putkiliikkeen Ville Rytköseltä vuonna 2002.
Työnjohtaja Miikka Lehtinen kertoo, että yrityksen toiminnan ytimessä ovat hyvin varustetut huoltoautot. "Meillä on kymmenkunta huoltoautoa, joita pojat ajelee ja hoitelee hommia. Huoltoautot on meidän juttu - kaikilla varusteilla ja varaosilla", toteaa Lehtinen.
Miikka Lehtinen kävi lunastamassa huudetun tuotteen, 25 kappaleen paketin Cuporin kromikupariputkia, Dahlin Hermannin palvelupisteestä lvi-myyjä Tuomas Pussiselta. "Yhteistyö Dahlin kanssa toimii kuin junan vessa", mainitsee Lehtinen.
Huutokaupan tuotto lahjoitetaan kokonaisuudessaan hyväntekeväisyyteen Sylva Ry:lle.